# Ceyhan

### Izvor: Wikipedija

| Ovo je glavno značenje pojma Ceyhan. Za istoimenu rijeku, pogledajte Ceyhan (rijeka).

Ceyhan, Turska
Karta
Položaj u Turskoj
Ceyhan, ukratko
Pokrajina | Adana
Ukupno stanovništvo | 108,602
Koordinate | 35°01'N 35°49'E
Poštanski broj | 01x xx
Službena stranica | http://www.ceyhan.bel.tr

Ceyhan je s 108.602 stanovnika (2000.) drugi po veličini grad turske pokrajine Adane i važna sredozemna luka. Ceyhan je ujedno i središte istoimenog 1.427 km² velikog okruga koji je iste godine brojao 178.543 stanovnika.

Ceyhan se nalazi u istočnome dijelu Çukurove, najveće turske ravnice. Ime je dobio po istoimenoj rijeci, čiji je tok reguliran branom kod Aslantaşa. [1]

Veliki gospodarski značaj ove luke proizlazi prvenstveno iz funkcije završnog sredozemnog pomorskog terminala dvaju važnih naftovoda: 25. svibnja 2005. dovršenog Baku-Tbilisi-Ceyhan naftovoda (tzv. BTC-a) kojim se preko Azerbejdžana, Gruzije i sjeveroistočne Turske dovodi nafta iz Kaspijskog mora, te starijeg Kirkuk-Ceyhan naftovoda kojime se prevozi nafta sa sjevera Iraka.

Sa svojom sve većom važnosti strateške luke, Ceyhan je prema mnogim promatračima usko vezan uz Ciparski spor. Jedan od glavnih izvora zarade za Republiku Cipar, južni dio Cipra koji nije priznat od Turske kao predstavnik cijelog otoka, je njezina trgovačka flota, sa 64 vlastitih naftnih tankera i 777 različitih brodova u stranome vlasništvu, dio kojih je i pod stranom zastavom. [2] [3]. I dok turska vlada gleda na Ciparski spor kao na nacionalno pitanje ("milli dava"), javno se mnijenje oštro protivi slućenome dogovoru između aktualne Erdoğanove vlade i EU-a, kojime bi se pojedine turske luke, među kojima navodno i Ceyhan, otvorile za južnociparske brodove. [4]

21. listopada 1998. u gradu su se održali dvodnevni tajni pregovori između Turske i Sirije. Turska je Siriji zaprijetila vojnim udarom, ukoliko bi Sirija i dalje oružano, novčano i logistički podupirala kurdski pobunjenički pokret PKK. Sirija se na to obvezala poduzeti u zemlji mjere protiv PKK-a i obustaviti svaku potporu.

## [uredi] Bilješke

1. ↑ www.dams.org
2. ↑ CIA Factbook
3. ↑ Intertanko
4. ↑ Turkish Daily News, 11. lipnja 2006. na engleskome - Pritisci na Tursku za otvaranje njenih luka brodovima pod zastavom grčkog Cipra - Sema Sezer, ASAM (na turskome) - Na pragu rješenja za otvaranje luka turski Cipranin, prof. Ata Atun s nikozijskog Bliskoistočnog sveučilišta.

## [uredi] Vanjske poveznice

- Službena stranica grada Ceyhana, prefekture istoimenog okruga
- Slike iz Ceyhana i okolice
- Službena stranica ženskog košarkaškog kluba iz Ceyhana

Dobavljeno iz "http://hr.wikipedia.org../../../c/e/y/Ceyhan.html"

Kategorija: Gradovi u Turskoj

##### Views

- Članak
- Razgovor
- Trenutna inačica

##### Traži

##### Drugi jezici

- العربية
- Azərbaycan
- Deutsch
- English
- Esperanto
- Suomi
- Nederlands
- Polski
- Русский
- Türkçe